ইমরান ছিল পৃথিবীর বাগানে সেরা ফুলগুলোর একটি কিন্তু সুবাস ছড়ানোর আগেই নির্মমভাবে হত্যা করা হলো। বাগানের সেই সেরা ফুলটিকেই কবুল করা হলো। বাগানের সবচেয়ে সুন্দর ফুলটি সবাইকে আকর্ষণ করে, যার সৌন্দর্যে মোহিত হয়ে মানুষ তাকে পেতে চায়। শহীদ ইমরান যখন নবম শ্রেণীর ছাত্র তখন থেকেই সে তার জীবনের কারণে অকারণে ঘটে যাওয়া ঘটনাগুলোকে প্রাঞ্জল ভাষায় ডায়েরির পাতায় তুলে রাখতো।